
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης της έκτασης ιδιοκτη¬ 
σίας των Γεωργίου Πέτροβα .Παναγιώτας Πέτρο- 
βα, Αποστόλου Πέτροβα, Κων/νου Πέτροβα (VII- 
ΙΑΟΕ ΡΕΤΠΟνΑ), στη θέση «Στεφάνι - Στενόλακκα» 
δήμου Πεταλιδίου (τέως κοινότητας Αχλαδοχωρί¬ 
ου) (Ν. Μεσσηνίας) και καθορισμός οριογραμμών 
ρέματος. 1 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 25,000 
στρεμμάτων στη θέση «Λιμπίστα - Μπατζίκο» της 
περιφέρειας Δήμου Μαλεσίνας του Νομού Φθιώτι¬ 
δας . 2 


ΔΙ ΑΤΑΓΜΑΤ Α 

Ο) 

Έγκριση πολεοδομικής μελέτης της έκτασης ιδιοκτη¬ 
σίας των Γεωργίου Πέτροβα .Παναγιώτας Πέτρο¬ 
βα, Αποστόλου Πέτροβα, Κων/νου Πέτροβα (VII- 
Ι_ΑΘΕ ΡΕΤΠΟνΑ), στη θέση «Στεφάνι - Στενόλακκα» 
δήμου Πεταλιδίου (τέως κοινότητας Αχλαδοχωρί¬ 
ου) (Ν. Μεσσηνίας) και καθορισμός οριογραμμών 
ρέματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ.4 του άρθρου 29 του Ν. 1947/ 
1991 «Απλούστευση φορολογικών διαδικασιών και άλλες 
ρυθμίσεις» (Α' 70). 

2. Τις διατάξεις των άρθρων 1, 2, 9 και 11 του από 
17.7.1923 Ν.Δ/τος (Α' 228) «Περί σχεδίων πόλεων κλπ.» ό¬ 
πως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις των άρθρων 6 (παρ .1), 7, 8,9 και 16 του 
Ν. 1577/1985 «Γενικός Οικοδομικός Κανονισμός» (Α' 210) 
όπωςτροποποιήθηκανμετοάρθρο 13 (παρ. 1,2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 


(Α’ 141) και το άρθρο 1 (παρ. 3.4) του Ν. 1772/1988 «Τρο¬ 
ποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις» (Α' 91). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137)που προστέ¬ 
θηκε με το άρθρο 27 του Ν. 2081/92 (Α' 154) και αντικατα- 
στάθηκεμετηνπαρ. 2ατου άρθρου 1 του Ν. 2469/1997 (Α' 
38). 

5. Τις διατάξεις της παρ. 16του άρθρου 24 του Ν. 2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α' 124). 

6. Τις διατάξεις του άρθρου 6 του Ν. 880/1979 «περί κα¬ 
θορισμού ανωτάτου ορίου συντελεστού δόμησης (Α' 58). 

7. Την 93351/5972/17.10.1996 απόφαση του Υπουργού 
Περιβάλλοντος Χωροταξίας και Δημοσίων Έργων «Χωρο- 
θέτηση και οικιστική καταλληλότητα έκτασης ιδιοκτησίας 
των Γεωργίου Πέτροβα, Παναγιώτας Πέτροβα, Αποστό¬ 
λου Πέτροβα, Κων/νου Πέτροβα, Αγγελικής Τσικρικά και 
Ιωάννη Φωτόπουλου στη θέση «Στενόλακκα-Στεφάνι» κοι¬ 
νότητας Αχλαδοχωρίου Ν. Μεσσηνίας» (Δ' 1388). 

8. Την 106609/31.12.1998 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση πε¬ 
ριβαλλοντικών όρων για τη δημιουργία ιδιωτικού οικισμού 
παραθεριστικής κατοικίας στη θέση «Στεφάνι-Στενόλακκα 
της κοινότητας Αχλαδοχωρίου του νομού Μεσσηνίας,με 
δυναμικότητα πληθυσμού 330 ατόμων, σε γήπεδο εκτάσε- 
ως 53.699 στρεμμάτων ιδιοκτησίας των Γεωργίου, Πανα¬ 
γιώτας Αποστόλου Κωνσταντίνου Πέτροβα». 

9. Το 1551/957/3.4.1997 έγγραφο της Δ/νσης Τεχνικών 
Υπηρεσιών Νομαρχιακής Αυτοδιοίκησης Μεσσηνίας. 

10 . Την 71/1999 γνωμοδότηση του δημοτικού συμβου¬ 
λίου Πεταλιδίου. 

11. Την 83/1999 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

13. Τις 217/1999 και 434/1999 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Επικυρώνεται ο καθορισμός των οριογραμμών του ρέ¬ 
ματος που βρίσκεται στην έκταση ιδιοκτησίας των Γεωρ- 

γιου Πέτροβα Παναγιώτας Πέτροβα, Αποστόλου Πέτρο¬ 
βα, Κων/νου Πέτροβα (νΐΙ_Ι_ΑΟΕ ΡΕΤΡΟΝΑ), στη θέση 
«Στεφάνι-Στενόλακκα δήμου Πεταλιδίου (τέως κοινότη¬ 
τας Αχλαδοχωρίου) (Ν. Μεσσηνίας), όπως θεωρήθηκε α¬ 
πό τη Διεύθυνση Τεχνικών Υπηρεσιών Νομαρχιακής Αυ¬ 
τοδιοίκησης Μεσσηνίας και φαίνεται με μπλε γραμμή στο 
σχετικό πρωτότυπο διάγραμμα σε κλίμακα 1:500, που θε¬ 
ωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 4711/2000 πράξη του και που α¬ 
ντίτυπο του σε φωτοσμίκρυνση δημοσιεύεται μετοπαρόν 
διάταγμα. 

Άρθρο 2 

Εγκρίνεται το πολεοδομικό σχέδιο της έκτασης ιδιοκτη¬ 
σίας των Γεωργίου Πέτροβα, Παναγιώτας Πέτροβα, Απο¬ 
στόλου Πετρόλα, Κων/νου Πέτροβα (\/Ι1_1_ΑΟΕ ΡΕΤΒΟ- 
\/Α),στη θέση «Στεφάνι-Στενόλακκα» δήμου Πεταλιδίου 
(τέως κοινότητας Αχλαδοχωρίου) (Ν. Μεσσηνίας), με τον 
καθορισμό οικοδομήσιμων χώρων, οδών, πεζοδρόμων, 
χώρων πρασίνου, στάθμευσης, χώρου αθλητισμού, παι¬ 
δικής χαράς, βιολογικού καθαρισμού, πλατείας, όπως οι 
ρυθμίσεις φαίνονται στο διάγραμμα του άρθρου 1. 

Άρθρο 3 

Εγκρίνεται,όπως διατυπώνεται στα επόμενα άρθρα, ο 
πολεοδομικός κανονισμός της περιοχής,της οποίας το 
πολεοδομικό σχέδιο εγκρίνεται με το άρθρο 2 του παρό¬ 
ντος. 

Άρθρο 4 

1. Στο οικοδομικό τετράγωνο,που χαρακτηρίζεται στο 
διάγραμμα του άρθρου 2,με το στοιχείο 5, επιτρέπεται η 
χρήση τουρισμού-αναψυχής, όπως προσδιορίζεται από 
το άρθρο 8 του από 23.2.1987 Π.Δ/τος (Δ' 166),και ειδικό¬ 
τερα: 

- κατοικία 

- εμπορικά καταστήματα 

- ξενοδοχειακές εγκαταστάσεις 

- αναψυκτήριο - εστιατόριο 

2. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας ,όπως προσδιορίζεται από το 
άρθρο 2 του ίδιου ως άνω Π.Δ/τος. 

Άρθρο 5 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
με το άρθρο 2 του παρόντος,επιβάλλεται προκήπιο πλά¬ 
τους τριών (3), και πέντε (5) μέτρων,όπως φαίνεται στο 
διάγραμμα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

Α. Γιατα οικοδομικά τετράγωνα με στοιχείο 1,2,3,4, 6, 
7 και 8: 

1. Ελάχιστο πρόσωπο: δώδεκα (12) μέτρα 

Ελάχιστο εμβαδόν: τετρακόσια (400) τ. μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: σαράντα εκατοστά (0,40). 


4. Μέγιστο επιτρεπόμενο ύψος των ανεγερθησομένων 
κτιρίων επτά και μισό (7,50) μέτρα για τα διώροφα κτίρια 
και τέσσερα και μισό (4,50) μέτρα,για τα μονόροφα με- 
τρούμενο από το φυσικό ή διαμορφωμένο έδαφος σε κά¬ 
θε σημείο του κτιρίου. 

Β. Για το οικοδομικό τετράγωνο 5: 

1. Ελάχιστο πρόσωπο: δέκα πέντε (15) μέτρα 
Ελάχιστα εμβαδόν: εξακόσια (600) τ. μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: τέσσερα δέκατα (0,4). 

4. Μέγιστο επιτρεπόμενο ύψος των ανεγερθησομένων 
κτιρίων δέκα και μισό (10,50) μέτρα μετρούμενο από το 
φυσικό ή διαμορφωμένο έδαφος. 

Γ. Επιπλέοντων ανωτέρω ισχύουντα εξής: 

1. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης σε ποσοστό 70% τουλά¬ 
χιστον της κάτοψης του κτιρίου. Το μέγιστο ύψος του κτι¬ 
ρίου για την κατασκευή στέγης προσαυξάνεται κατά ένα 
και μισό (1,50) μέτρο. 

2. Στο χώρο βιολογικού καθαρισμού,που καθορίζεται 
με το άρθρο 2 του παρόντος επιτρέπονται μόνο υπόγειες 
κατασκευές (δεξαμενές). 

3. Απαγορεύεται η κατασκευή κτιρίων επί υποστυλωμά¬ 
των (ΡΙΕΟΤΙ3). 

4. Επιβάλλεται η πρόβλεψη ενός χώρου στάθμευσης σε 
κάθε οικόπεδο,υπαίθριου ή εντός του όγκου του κτιρίου. 

5. Στους ακάλυπτους χώρους του οικοπέδου επιτρέπε¬ 
ται η μερική εκσκαφή ή επίχωση του εδάφους για την προ¬ 
σαρμογή του κτιρίου σε αυτό με την προϋπόθεση ότι σε 
κανένα σημείο η οριστική στάθμη του εδάφους δεν θα 
βρίσκεται υψηλότερα ή χαμηλότερα από 0,50 μέτρα από 
τη φυσική του στάθμη. 

6. Επιτρέπεται η τοποθέτηση ηλιοθέρμωνεφ’ όσον η κα¬ 
τασκευή τους εντάσσεται αρμονικά στην κατασκευή του 
δώματος ή της στέγης. 

7. Απαγορεύεται η τοποθέτηση διαφημιστικών πινακί¬ 
δων οιωνδήποτε διαστάσεων σε κτίρια του οικισμού, ε¬ 
κτός των επιγραφών που αφορούν τη χρήση των κτιρίων 
και πληροφοριακά στοιχεία του οικισμού. 

8. Κατά την κατασκευή των κτιριακών έργων, αλλά και 
των λοιπών έργων που απαιτούνται για την διαμόρφωση 
της περιοχής, πρέπει να τηρούνται οι όροι και περιορισμοί 
που τίθενται με την 106609/31.12.1998 απόφαση του Υ¬ 
πουργού Περιβάλλοντος Χωροταξίας και Δημοσίων Έρ¬ 
γων. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 822 (2) 

Κήρυξη ως αναδασωτέας έκτασης εμβαδού 25,000 
στρεμμάτων στη θέση «Λιμπίστα - Μπατζίκο» της περι¬ 
φέρειας Δήμου Μαλεσίνας του Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ,λ,π.» 

3. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της Χώρας» και 
συγκεκριμένα: 

α) Του άρθρου 41 παρ. 1, β του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

5. Τις διατάξεις του άρθρου 29 του Ν. 2081/1992. 

6. Την αριθ. 5910/23.7.99 απόφαση του Γεν. Γραμματέα 
Στ. Ελλάδας «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθ. 1187/14.3.2000 πρόταση του Δασαρχείου 
Αταλάντης οπό την οποία προκύπτει ότι η έκταση που α- 
ναφέρεται στο θέμα είχε κατά το χρόνο της καταστροφής 
της που έγινε από πυρκαγιά την 29.9.1999 δασικό χαρα¬ 


κτήρα, κατά την έννοια του άρθρου 3 παρ. 1 Ν. 998/79 και 
ως εκ τούτου επιβάλλεται η κήρυξη της ως αναδασωτέας, 
αποφασίζουμε: 

Κηρύσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση , της δασικής 
βλάστησης που καταστράφηκε από πυρκαγιά την 
29.9.1999 τη δημόσια δασική έκταση εμβαδού είκοσι πέ¬ 
ντε στρεμμάτων που βρίσκεται στη θέση «Λιμπίστα - Μπα¬ 
τζίκο» περιφέρειας Δήμου Μαλεσίνας του Νομού Φθιώτι¬ 
δας και προσδιορίζεται από τα στοιχεία 1 -2-3 .19-1, 

όπως φαίνονται στο συνημμένο διάγραμμα, το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με έκταση κατεχόμενη από ιδιώτες. 

Δυτικά: Με έκταση κατεχόμενη απο ιδιώτες και κατά την 
πλευρά 1-19 με δημόσια δασική έκταση. 

Βόρεια: Με δημόσιο δάσος πεύκης. 

Νότια: Με έκταση κατεχόμενη από ιδιώτες. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώςτης στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 14 Μαρτίου 2000 

Με εντολή Γενικού Γραμματέα Περιφέρειας 
Ο Διευθυντής 
ΔΗΜΗΤΡΙΟΣ ΤΣΟΥΤΣΟΣ 

